Prvýkrát som mala možnosť hrať Carol Danversovú
na nakrúcaní Avengerov.
Bolo to veľké prekvapenie.
Povedali: „Brie, týmito schodmi sa dostaneš na pľac.”
Netušila som, kto tam bude.
Nevedela som, akú scénu budem nakrúcať.
Hodili ma do toho.
Zrazu sa spustili kamery.
Whiskey 603 Charlie, prvá klapka.
Bola som úplne ohromená.
Bol to úžasný okamih.
Naša hrdinka… Brie Larson.
Je to…
Hrať Carol Danversovú je úžasné v mnohých ohľadoch.
CAROL DANVERSOVÁ / CAPTAIN MARVEL
Vždy keď dostanem možnosť hrať ju, rastiem.
Tieto filmy sú obrovské a veľa sa počas nich naučíte.
Spočiatku to môže byť ohromujúce.
No v tejto chvíli mám pocit, že som konečne uvoľnená.
Viem, ako mám trénovať.
Musím byť čo najviac pripravená,
lebo keď začneme natáčať,
netuším, čo ma čaká.
MARVEL STUDIOS ASSEMBLED: AKO SA NATÁČAL MARVELS
Kamera beží.
- Dobre. Kamera beží? - Áno. Dobre.
Poďme na to. Pripraviť sa. Akcia.
Natáčame Marvels. Je to super.
Vitajte v mojom prístave šťastia.
Toto je Kamalina izba.
Vtipný fakt: V hlave Iman Vellani to vyzerá presne takto.
Na začiatku sme cvičili dvakrát denne…
MONICA RAMBEAUOVÁ
…tréning, šialenstvo.
Bola to fakt zábava.
Kamalina izba je sen fanúšikov Marvelu.
Všade navôkol cítiť, že miluje superhrdinov,
a to je najlepšie na hraní postavy
posadnutej superhrdinami, rovnako ako ja.
Akoby som bola vo vlastnej izbe.
Som rada, že mám možnosť
ešte väčšmi sa zahĺbiť do Monicy vo svete Marvels.
Mám pocit, že ho rozptyľujem.
Som nesmierne šťastná, že som na tomto mieste
a že som obklopená toľkými super ženami a mocnými ľuďmi,
s ktorými pracujem.
Je to hotové požehnanie.
A strih.
Bolo úžasné pracovať na filme…
VEDÚCA VIZUÁLNYCH EFEKTOV
…s troma hrdinkami, drsnou záporáčkou
a mnohými ženami na vedúcich pozíciách.
Producentka, režisérka.
Bolo to super.
Kamera. A akcia!
Prvým krokom k získaniu tejto práce
bolo každému dlhú dobu hovoriť…
REŽISÉRKA
že chcem režírovať marvelovku.
Nakoniec mi môj agent povedal: „Čo tak Captain Marvel 2?”
A keď mi dali viac informácií, boli to Captain Marvel,
Monica Rambeauová a Ms. Marvel.
Keď som počula o Ms. Marvel, bola som nadšená.
Je to jedna z mojich naj postáv.
Prvýkrát som Ms. Marvel čítala, keď vyšla, a bolo to hrozne zábavné
a skvelé. Vedela som sa s ňou identifikovať,
lebo som bola kockáčka z New Yorku,
ktorá mala rada superhrdinov a komiksy,
a ona bola tiež podobná kockáčka.
Môj proces sa začal rozhovorom s Mary Livanosovou,
ktorá bola výkonnou producentkou.
S Niou som sa stretla počas pandémie cez Zoom…
VÝKONNÁ PRODUCENTKA
…bavili sme sa o komiksoch a odprezentovala mi film o Galactusovi.
Hneď sme zistili, že sme spriaznené duše.
Páči sa mi, že Nia do filmu vložila to, že je fanúšička.
Prispela mnohými skvelými nápadmi.
Myslím si, že tou výmenou nápadov
a tým procesom som im ukázala,
že zvládnem tú výzvu.
Strihala som dva Niine filmy.
STRIHAČKA
Candymana a Little Woods.
Little Woods bola dráma.
Candyman bol skôr triler, horor.
A toto je zábavné, vzrušujúce a plné humoru.
Takže si vážim, že sme sa mohli pohrať s rôznymi žánrami
a robiť spolu rôzne veci.
Nia je úžasná a je úžasná režisérka.
Ale tiež si myslím, že je fenomenálna scenáristka.
SCENÁRISTKA
Má jasnú víziu,
pozná ústredné ciele postáv
a vždy vás správne nasmeruje.
SCENÁRISTKA
Mali sme neuveriteľné šťastie na úžasné scenáristky.
Scenáristky
Elissa Karasiková k nám prišla z tímu Loki.
Je pohotová a vtipná.
Tak ich asi rozbila Captain Marvel.
- Čo? - Áno, tvoja kamoška, Captain Marvel.
Chodila nám hore-dolu po obývačke.
Núti ťa Captain Marvel do niečoho?
A Megan McDonnellová, s ktorou som pracovala na WandaVision,
je skvelá staviteľka svetov a nadšenkyňa sci-fi.
To ona vymyslela, že naše postavy budú prepletené.
Myslím si, že náš kontakt s nestabilnými vstupnými bodmi
a naša citlivosť voči elektromagnetickej energii
- preplietli časopriestorové linky. - Presne tak.
Prepletenie sa nám hodí ako téma,
lebo Carol má teraz tím, či sa jej to páči alebo nie.
Bože, my sme tím?
- Nie sme tím. - Nie, nie sme.
Namiesto toho, aby jej to ubralo moc,
ju prepletenie núti viac premýšľať,
ako tú moc použiť.
- Preboha! - Dokelu!
Je kreatívne vzrušujúce a pre naše postavy náročné…
Akcia.
…že nemôže len tak niekoho odpáliť energiou
a musí sa zmieriť so svojimi pocitmi.
To je pre Carol naozaj náročné.
Pre Carol je to ťažké, lebo sme si uvedomili,
že sa rozhodla pracovať sama.
Takže je trochu ochranárska:
„Nie, ostaň na lodi, idem ja. Nepoužívaj svoje schopnosti.”
A časom si uvedomia, že to potrebuje.
Nevyriešia tento problém, kým na to neprídu spolu.
Môžeš žiariť, aj keď nie si sama.
Prepletenie bol veľmi dynamický nápad,
ale bolo to ako kartový trik s troma kartami počas celého filmu.
Počkajte.
Veľmi dobre. Poďme na to.
Tri, dva, jeden. Akcia!
Kvôli zámenám
sme robili jednu z mojich naj bitiek vo filme,
výmennú bitku.
Akcia.
Prvá veľká bojová scéna medzi troma hrdinkami,
vidieť, ako sa vymenia, nevedieť, čo sa deje,
nevedieť, prečo sa vymieňajú,
ale zároveň musieť bojovať na troch rôznych miestach.
Najprv sme boli v Kamalinej izbe.
Potom sa teleportovala do lode Dar-Benn
a netuší, že je to loď Dar-Benn.
Preboha!
Tá zámenná bitka je hrozne zábavná.
Je tam mnoho prepletení.
Akcia!
Všetci zúčastnení to veľmi dobre naplánovali.
Bolo hrozne ťažké to zachytiť, čo Nia majstrovsky zvládla
spolu s naším kaskadérskym tímom a vedúcimi oddelení.
Naozaj sme to dlho organizovali a koordinovali
od písania, plánovania záberov, kto pôjde kam a kedy
a to sme potom skúšali.
Je to naša obľúbená bitka.
V scenári vidíme,
čo musíme dosiahnuť, ako dlho máme na natáčanie
a celý proces, ako to rozložíme na drobné.
Bolo naozaj zábavné dať to dokopy.
Musela som sa sústrediť na detaily,
organizáciu a špecifiká,
pretože keď sa ľudia začnú zamieňať,
začne to byť naozaj chaotické.
Zistili sme to najmä v strižni.
Nevedeli sme, že vždy musíme ukázať obe strany každej výmeny.
Keď si dve postavy zamieňajú miesta,
pôjdeme za postavou na novom mieste
alebo ostaneme na tom mieste, kde sme boli?
Bol tam neobmedzený počet kombinácií.
V strižni musíte vyskúšať každú jednu alternatívu,
lebo z niečoho, čo vám ani nenapadlo,
sa môže stať úplne najlepšia časť filmu.
Kamala, nič ti nie je?
Poďme a akcia, Iman.
Proces natáčania prepletení na pľaci znamenal,
že sme každú herečku často natáčali na jednom mieste.
A neskôr sme ich museli previazať.
Natáčali sme do bodu výmeny.
Okej, pauza, rýchla výmena a pokračujeme.
Občas to bolo mätúce, takže sme sa museli sústrediť.
Kto sa vymenil s kým? Okej, áno. Ale bola to zábava.
Raz, dva, tri, teraz.
Načo „teraz“, keď ideme na tri?
Jasné.
Pre mňa ako fanúšičku sci-fi bolo dôležité,
aby to bolo veľkolepé a aby vesmír vyzeral skutočne,
ale zároveň bol zábavný a desivý.
V tomto filme je veľa vecí, ktoré sa dejú vo vesmíre.
A vesmír sám o sebe…
SKLADATEĽKA
…ponúka krásne hudobné nápady.
To znie naozaj úžasne.
- Áno. To je dobré. - Skvelé.
Existuje veľká filmová história toho, ako vesmír znie.
Bolo to niečo, čo som sa rozhodla preskúmať.
Vo vesmíre nie je zvuk.
Cítite iba vibrácie, ktoré sú ako zvuk.
Sčasti preto, lebo zvuky vo vesmíre sú o 60 oktáv nižšie ako tie,
ktoré počuje ľudské ucho.
Keď som začala skúmať vesmír, napadla mi moja priateľka Evelyn Glenniová.
Evelyn Glenniová je nepočujúca bubeníčka. Je známa po celom svete.
Čo je to?
Oceľový bubon s guľôčkami.
To je dobré.
Nie je len neuveriteľne skvelá hudobníčka
s najrozsiahlejšou a najúžasnejšou zbierkou
bicích nástrojov na svete. Toto je na nej najúžasnejšie.
Počuje svojím telom.
Takže Evelyn počuje cez pocity, čo je presne ten typ pocitu,
ktorý sa snažíme napodobniť v hudbe.
Ako počuť cez vibrácie?
Áno. To je ono.
A potom ten motív.
Hneď v začiatkoch som nahrala dva malé zbory,
ktoré sa venovali tradičnej etno hudbe,
takže sme mali juhoázijského speváka.
Tri basy.
Bola to veľmi rozmanitá skupina.
A tak z toho vznikol akýsi bezpohlavný nadpozemský spev.
Celé to bol jeden veľký experiment
a myslím si, že to fungovalo tak dobre,
lebo sme to zasadili do sveta úžasného zvuku Marvel.
Dokončíš to neskôr.
Mali sme šťastie, že sa v tomto filme spojili postavy, ktoré samy seba poznali.
Iman prišla zo svojho seriálu.
Teyonah zase zo svojho.
Je tam veľa histórie a minulosti.
Povedala si, že sa vrátiš čoskoro.
Keď si odchádzala…
Ja ako Carol
mám jednu postavu, ktorá ma zbožňuje, a druhú, ktorá vidí množstvo mojich chýb.
Nevedela som, ako vysvetliť dievčatku...
Dievčatku, ktoré ti viselo na perách.
Pre scenáristku je na spojení týchto troch ľudí najvzrušujúcejší
ten šťavnatý konflikt.
Tieto postavy do seba zapadajú a navzájom sa dopĺňajú.
V jadre tohto filmu
sú ich vzťahy s myšlienkou, že môžu byť superhrdinky.
Je dôležité pochopiť,
že Captain Marvel nemôže byť to,
čo stojí medzi životom a záhubou.
Nie vždy je to o Captain Marvel.
Niekedy treba byť aj Carol Danversová.
Nech nahrá odkaz.
Brie a Teyonah a Iman
povzniesli svoje postavy na novú úroveň.
Dvojičky.
Je to celkom vtipné.
Všetky tri herečky majú veľa spoločné so svojimi postavami.
Brie dostala túto prácu pred mnohými rokmi
a je veľmi odhodlaná, podobne ako Carol Danversová.
A keď dostala dve kolegyne,
bola vodkyňou
a všetkým to uľahčila.
Akcia.
Je naozaj vzrušujúce
skúmať vzťah
medzi Monicou a Carol, ich minulosť.
Zistiť, čo spôsobilo tú bolesť a ako sa môžu zmieriť.
Teyonah Parris je skvelá Monica.
Dodala postave hĺbku a dušu.
Vyrovnáva sa so stratou svojej matky,
čomu Teyonah dodala toľko krásy.
Zastihli ste ma na konci veľmi dlhého týždňa
a práve ma odistili z káblov a postroja,
takže dúfam, že majú dobrý záber.
Bolo to šialené, ale dúfam, že som vám dala pekný vzlet.
Žijeme si tu ako vo sne.
Mám tri ventilátory.
A Iman Vellani nie je výnimka. Je veľká maniačka na Marvel.
Bolo to iné?
Kamala je Iman a naopak.
Od prvého dňa verím, že sa pre túto postavu narodila.
Je to super práca, nič lepšie som si nemohla priať.
Robila by som to celý život.
Zamrzne, keď stretne niekoho, koho obdivuje,
ako Kevina Feiga či Sama Jacksona.
Keď Sam vošiel do miestnosti, skryla som sa za našu režisérku.
Je veľmi milá a neľútostná.
Je neľútostná, lebo vždy, keď jej poviem: „Si taká zlatá,”
tak povie: „Som neľútostná a silná.”
Takže: „Si aj neľútostná a silná. A si taká zlatá.”
Je to fakt veľká zábava.
Prináša neuveriteľnú vrúcnosť a humor.
A to som na Ms. Marvel v komiksoch zbožňovala.
Jej obsadenie je dokonalé. Úžasné.
Našli sme druhý Nanin náramok
a zneužíva ho jedna krásna
desivá žena a musíme ju zastaviť.
Kto je Dar-Benn?
Dar-Benn je nová Najvyššia vládkyňa Kreejskej ríše.
Je obrovským protikladom.
Je v nej sčasti zúrivosť, nádej, veda a vojna.
Skrullovia znova podviedli Kreejčanov.
Zrodila sa počas obrovskej udalosti,
keď Captain Marvel zničila
Najvyššiu inteligenciu Kreejskej ríše.
Chcú sa jej poriadne pomstiť.
Pustošiteľka zničila Kreejčanov.
To, proti čomu naše hrdinky v súboji s Dar-Benn stoja,
je čisté presvedčenie.
A najnebezpečnejší typ zloducha
je taký, ktorý už nemá čo stratiť.
Panebože, ja…
Zawe do tej postavy vniesla množstvo zábavy.
Naozaj ju baví hrať záporáčku.
Nevedela som, čo od Zawe ako Dar-Benn očakávať.
Keď som ju uvidela na pľaci,
povedala som: „Panebože, vyzeráš úžasne,
ale si dosť desivá.”
Je neľútostná a ostrá
a trochu pomätená. Nie Zawe, ale Dar-Benn.
A keď povedia strih…
Strih! Ďakujem, Zawe.
…je z nej tá najmilšia, najzlatšia osoba na svete.
Takže je to šialený kontrast.
Nedávam to.
Baví ma hrať Dar-Benn.
Občas sa obzriem
a nemôžem uveriť, že som v tomto svete.
Je to celkom dojímavé,
lebo Filmový vesmír Marvelu má v kinematografii vedúce postavenie,
takže je to veľmi hlboká skúsenosť. Je to úžasné.
Koniec filmu.
Počas práce pre Marvel máme na pľaci malú armádu.
Ako podpora sme tam často s režisérkou,
kameramanmi a neustále im radíme,
čo sa neskôr bude a nebude dať.
Je to jedno skvelé spoločné úsilie.
KOSTÝMOVÁ DIZAJNÉRKA
Všetci sme v tom spolu. Vytvárame ten istý svet.
Musíme úzko spolupracovať.
Takže každý deň sa zhovárame.
Je to veľkolepé.
Keď ste si prešli tým procesom
a vidíte tú spoluprácu a prekonanie všetkých výziev,
nič nie je problém.
Musíte len prísť na to, ako sa tam dostať.
A potom sa to všetko musí vydariť v daný deň natáčania.
Nia, Sean a štúdio chceli, aby to bolo čo najreálnejšie.
Kulisy tohto filmu boli obrovské, lebo som chcela 360-stupňové kulisy.
Chcela som natáčať čo najdynamickejšie.
Keďže film mal byť vo vesmíre,
chcela som, aby to, čo má byť skutočné, bolo skutočné,
aby sme vo vesmíre a kulisách nemali priveľa počítačovej grafiky.
Rozdelili sme sa do dvoch štúdií.
Mali sme osem scén, dva exteriéry, 54 samostatných kulís,
šesť žeriavov, päť planét vesmírnu stanicu, päť vesmírnych lodí,
tri evakuačné moduly, vesmírny výťah a golfové ihrisko.
- Čo? - Áno.
Na Mariin malý dom.
Úžasné výtvarné oddelenie, 50-členný stavebný tím,
to je asi 350.
Najradšej mám Carolinu loď.
Som na lodi Captain Marvel.
Vitajte v našom štúdiu. Carolina loď.
Ak ste niekedy premýšľali, aké je to byť v niekoho mozgu,
je to takéto.
Vždy sme vedeli, že Carolina loď je niečo ako vesmírny karavan
a všetko si musela vziať so sebou. Je to jej domov.
Žije na tej lodi viac než 30 rokov.
Je to super loď. Musí sa jej tam bývať príjemne.
V mnohých filmoch sú vesmírne lode prázdne…
DEKORATÉRKA
…bez osobnosti, ako kancelária.
Ak ste na vesmírnej lodi po dlhú dobu,
ako by ste žili?
Vložili sme tam jej minulosť,
veci, ktoré ju vo vesmíre zabávali,
jej obľúbené knihy.
Zahrnuli sme aj knihy o sebarozvoji, na čom sa Nia pobavila.
Všetky jej šaty, veci na cvičenie. Malo to byť čo najosobnejšie.
Moja obľúbená vec na lodi. Nedovolili mi ju nasadiť.
Hlavne preto, že nemám takú malú hlavu.
Za mnou vidíte veľké nádoby.
Krásne teráriá.
Mali sme istú predstavu o veľkosti tých rastlinných terárií.
Keď nám ich doručili, pomysleli sme si, že sú priveľké.
Jedno sme dali na pľac. Bolo to zaujímavé.
Napadlo nám, ze si pestuje vlastné jedlo.
Zapáčilo sa nám to a dali sme tam ďalšie.
Chceli sme, aby to vyzeralo, že si sama varí…
Nedotknem sa toho.
…a neje len vesmírne jedlo.
Nakladaná reďkovka, uhorka a baklažán.
Konjaková guľa.
Má kávovar, špeciálne nože.
Je to normálna kuchyňa, ale vo vesmíre.
A, samozrejme, veľa odkazov na mačky.
Jej obľúbený nečlovek.
Mačacie knihy a fotky.
Mačacie žrádlo, nevyhnutné.
Celý svet Goos.
„Goose Tunes.” Moje obľúbené.
„Soul of Thunder”, „Party Mix”.
Toto sa vyrovná aj kazetám Star-Lorda.
Náš grafický tím odviedol na fotkách a kazetách
skvelú prácu.
„Yanove pesničky”.
Všetci sa zameriavame na detaily
a často záleží na náhode, či si tie veci všimnete alebo nie.
Ak si ich všimnete, je to skvelé a oplatí sa to.
Ale herci na pľaci
sa medzi klapkami rozhliadajú.
Nič z toho nevrátila.
Je to pekné aj pre ich postavy.
Pre tento film…
VEDÚCI ŠPECIÁLNYCH EFEKTOV, ILM
…sme zvolili LED steny.
Myšlienka je ukázať vesmírne scenérie mimo lodí.
Je to vzrušujúce. Cestujem vesmírom.
Unášalo nás to hmlovinou a skočili sme červou dierou spôsobom,
o ktorom som si nemyslela, že je na pľaci možný.
LED obrazovky sme použili ako náhradu modrého plátna.
LED nám ponúka rozšírenie prostredia za oknami.
To je Nick Fury!
Mnohokrát natáčame na modrom plátne,
ale obraz je doň vložený neskôr.
Bože, modré plátno.
To znamená, že Teyonah má zoznam otázok.
Nechcem prísť do kina a povedať si: „Počkať.
Nevedela som, že som mala reagovať na toto.”
Nia miluje tieto kulisy, lebo sú skutočné.
Môže reagovať na veci na stene a postavy môžu reagovať na podnety.
LED steny sú úplne skvelé.
Všetci vidia,
čo majú naozaj vidieť, a nie len zelené plátno.
Takže je to…
Takto máme živé pohyblivé obrázky, na ktoré herci môžu reagovať,
a do vesmírnej lode dostaneme interaktívne svetlo.
Všetky materiály sú z kovu a skla.
Odrazy a farby, ktoré vidíte cez obrazovky,
sú skutočné a veríte tomu.
Pomaly vidíte, ako sa to valí
po nostalgických rekvizitách, ktoré sú všade porozhadzované.
Vstupné body sú prostriedkom cestovania.
Sú tam aj dosť jasné červie diery,
ktoré vám dajú pohľad na svet, do ktorého cestujete.
Na vytvorenie vstupných bodov
bola potrebná úzka spolupráca s osvetľovačmi.
Okolo lode vytvorili doplnkové osvetlenie pre špeciálne prípady
ako vstupné body alebo dúhový most,
lebo jas LED diód niekedy nestačil.
Takže máme pohlcujúce osvetlenie
prechádzajúce z bodu A do bodu B až do zadnej časti lode.
Fakt to ľuďom otvorí oči a povedia: „Je to skvelé.”
Systém Alfa Centauri.
Pri všetkej novej technológii
musí byť niekto, kto bude filmárov viesť.
Oddelenie vizuálnych efektov ILM je skupina ľudí,
ktorí používajú softvér na zodpovedanie otázok v reálnom čase.
Práca s ich tímom bola kľúčová pre naše plánovanie.
Postavili túto loď v 3D a ukázali nám, ako budú naše snímky
vyzerať na stenách.
Mali sme 2 400 LED obrazoviek.
Zišlo by sa nám pár navyše. Nikdy ich nie je dosť.
Tieto vizualizácie nám pomohli rozhodnúť sa,
že niektoré panely zo strán umiestnime dopredu,
aby sme tam vykompenzovali chýbajúcu výšku.
Museli sme vytvoriť prednú, ľavú a pravú časť steny,
aby sme nimi mohli hýbať hore a dole.
Umožnilo nám to rýchlo sa prispôsobiť Seanovým potrebám.
Takže aj keď sme natáčali privysoko,
lebo sme nemali luxus LED stropu,
v priebehu pár minút sme dostali stenu na želanú pozíciu.
Fungovalo to pozoruhodne.
Mali sme v tejto lodi skvelé pokrytie
a videli sme snímky zo všetkých okien.
Byť na pľaci, na ktorom sa cítite
ako v skutočnom vesmíre, bolo fakt kúzelné.
My všetci, ja, Sean, Nia, sme sedeli v Carolinom kresle,
preleteli nad Mesiac a pristáli na Aladne.
Máte pocit, že cestujete vesmírom tým najbláznivejším spôsobom.
Ak si nedáte pozor, zatočí sa vám hlava.
Ale bolo to pre nás kúzelné.
Keď Kamala prvýkrát prešla vstupným bodom,
vidno jej v tvári údiv.
Je to ako byť v zábavnom parku, hlavne v scénach,
kde pod loď umiestnia hydrauliku, aby ňou hýbali.
Postavili sme tu túto hydrauliku.
Má hydraulicky riadenú pohybovú základňu.
Nia chcela kokpitom od začiatku zatriasť,
simulovať rýchle cestovanie…
Zmenu smeru.
Pracoval na tom tím asi 40 chlapcov a dievčat
od konceptu až po prevádzku na pľaci.
Bol to kopec ocele a tvrdej práce.
Už sme stavali hydrauliky, ale nie takúto dlhú.
Z hľadiska rozmerov to boli najnáročnejšie kulisy.
Nakrúcať na hydraulike
znamená, že scéna je tri metre nad zemou.
V tej výške s množstvom špeciálnych efektov
to musela byť pevná oceľová konštrukcia.
Zvyčajne ju vyrábame z lešenia.
Vidieť to všetko hotové bolo výnimočné.
Filmárom to dodáva pocit, že majú kontrolu,
ktorú aj majú.
A to je v ILM náš cieľ. Chceme pomôcť povedať tieto príbehy.
Tieto kulisy boli úžasné. Mať takmer pred rokom nápad,
že si na pár týždňov zalietame vesmírom,
a teraz skutočne lietať vesmírom, je úžasné.
MAGELLANOVA GALAXIA
Svieť, Aladna
Ako pokojný dom
Zas byť s princeznou
Princezná?
Len formalitka.
Keď som prišla do filmu, chceli hudobné číslo
uprostred filmu a povedala som: „To je šialené.”
Potom sa mi to zapáčilo.
Chcete na Aladne žiť. Je ohromujúca. Úžasná.
Všetci spievajú.
Bolo to moje obľúbené miesto, lebo je plné svetla a nádeje.
Sci-fi býva veľmi tmavé, skleslé a smutné.
Ale toto miesto je o radosti.
Celý život som túžila hrať v muzikáli,
takže urobiť to v tomto meradle a s týmito kulisami je neskutočné.
Keď som robil prvý film pre Marvel,
posledná vec, ktorú som očakával, bolo hudobné číslo.
Máme úžasnú choreografku Shelley Maxwellovú,
ktorá nacvičila tance.
Sme v uliciach Aladny…
CHOREOGRAFKA
…a robíme veľké úvodné číslo plné tanečníkov a komparzistov.
Počas vývoja filmu sme začali s 15 tanečníkmi, to sa rozrástlo na 35
a nakoniec tu máme vyše 100 tanečníkov a komparzistov.
Pohybovú inšpiráciu čerpáme z radosti
a myšlienky byť na skvelej párty.
Dofrasa.
Jej šaty princeznej…
Čože?
No, je to hudobné číslo.
Má úžasnú pieseň a tanec s princom Yanom.
Keď som si to prečítala,
napadlo mi číslo Freda Astaira a Ginger Rogersovej.
Yan…
Úplne prekypujem pocitmi.
- Captain pomoc chce - Chce!
Prvý film bol pre mňa fyzická výzva.
Učila som sa byť silná.
Toto bol opak.
Toto bolo o učení sa, ako sa hýbať, ako byť plynulejšia…
- Čo to robí? - Ide s prúdom.
Byť zmyselná.
Nemyslela som si, že sa počas hrania Carol naučím také veci.
Chcela som, aby Carol stále nenosila superoblek,
ale aby mohla byť čisto ženská.
Ale aj keď má princeznovské šaty,
stále sú to princeznovské šaty Captain Marvel.
Koľko kapitol fanfikcie Captain Marvel z toho urobíš?
Kopu.
Aladna bola filmárskym veľdielom.
Naozaj to bolo ako na vysnenej stredozemnej mimozemskej planéte.
Tie obrovské rozmery a zmysel pre detail
boli ohromujúce a úžasné.
Je to krásne. Úžasné kulisy.
Títo komparzisti sú tu od tretej rána.
Robia im mimozemský mejkap.
Veľmi si vážim všetku prácu, ktorú do toho dali.
Ako pristupovať k Aladne?
Je obrovská.
VIZÁŽISTA
Mali sme viac ako 68 odliatkov postáv,
plné ruky odliatkov, litre silikónu.
Na Aladne je zaujímavé to, že ich kostýmy
majú skvelé farby a úžasné tvary.
Celý mejkap je povznesený, ale stále musí vyzerať vierohodne.
Takže môžete použiť jasnú ružovú,
ale musí ju dopĺňať aj krásna modrá.
Rôzne tóny.
A štruktúra mejkapu
je okázalejšia.
Zakomponoval som tam malé špirály,
kučery a rôzne osobité tvary.
Ale vynikli krásne.
Aladna je morská planéta, takže všetko bolo veľmi tekuté,
mäkké, tečúce
a všetky farby boli farby morského dna.
Inšpirovala som sa morskými tvormi,
pastelmi a krásnymi koralovými farbami.
Takúto estetiku nájdete v tvorbe
niektorých skvelých návrhárov. Najmä Iris van Herpenovej.
Prezrela som si veľkú časť jej tvorby a je fakt mimozemská.
Keďže bola mimozemská,
takmer nič sa nedá kúpiť v obchode, takže sme museli vyrábať.
Všetko sme museli farbiť, tlačiť, strihať, všetko robiť od nuly.
Takže táto obrovská miestnosť
praskala vo švíkoch pracovitými ľuďmi.
Najzábavnejšie bolo…
VIZÁŽISTKA
…vytvoriť obyvateľov Aladny.
Naštudovala som si tradičné africké sochy a kmene
zo začiatku 20. storočia
a našla som množstvo fascinujúcich účesov a ich vývin.
Aladna je farebná a šťastná časť filmu.
Tá dievčenská. Mňa bitky nezaujímajú.
HLAVNÁ KOSTYMÉRKA
Vytvorili sme tanečníkom kostýmy,
aby sa v nich mohli hýbať.
Lindsay navrhla vrchné a spodné diely, bundy, kabáty,
rôzne veci, ktoré sme zakomponovali do rôznych outfitov.
Ale nejde len o Aladnu.
Vo filme sú aj iné planéty a spolu je to…
Bože, musí to byť tisíc až 1 200 kostýmov a outfitov, ktoré sme vytvorili.
Aladna je v skutočnosti planéta módy.
Najkrajšie kostýmy, aké som kedy videla.
- Skvostné. - Je zábavné dať tomu niečo,
čo sme ešte nevideli.
Celkovo sme film poňali vo veľmi komiksovom štýle.
Tak vitaj, princezná...
Prepáč, ale prestaň. Musíme sa porozprávať.
- Nemusí spievať? - Je bilingválny.
Áno, princ Yan. Rozprávkový.
Lámač sŕdc.
Park Seo-joona som počas pandémie videla v kórejskej dráme.
Bol úžasný.
Povedala som si: „Tento by sa nám hodil.”
Park je asi najslávnejší človek, s akým som pracovala.
Je vyšší level.
Počas nakrúcania sme raz šli na karaoke
a bol to trochu rozruch.
Je úžasný. Zadívala som sa mu do očí,
hrali sme spolu. Má neskutočnú charizmu.
Divákom sa princ Yan bude veľmi páčiť.
Park bol nadprirodzený. Tak krásne sa chopil meča.
Liang mu raz či dvakrát ukázala choreografiu.
Sledoval ju.
Naučil sa ju. Urobil to krásne, energicky a s pôvabom.
Sme kaskadéri. Zbožňujeme bitky a šermiarstvo.
Vždy sme vo svojom živle.
Čím viac kaskadérov
sa navzájom snaží zabiť, tým sme šťastnejší.
Mám armádu.
Sú v nej ľudia,
ktorí tieto kaskadérske kúsky učili posledných sedem mesiacov.
Počas celého natáčacieho dňa do toho dávajú energiu
a potom sa učia ďalšie kúsky, ktoré vás na druhý deň naučia.
Sú to veľmi ušľachtilí, milí a jemní ľudia.
V boji robia hrozné veci,
ale za kamerou sú veľmi milí.
Bitke s Aladňanmi sme chceli dodať iný, jedinečný štýl.
Chceli sme, aby sa hýbali inak ako Kreejčania.
Aladňania sú oveľa pokojnejší, pôvabnejší
a plynulejší v pohyboch, ktoré sú takmer ako tanec.
Takže sme to chceli obsiahnuť v bojových pohyboch,
aby ste videli rozdiel, ako držia zbrane
v porovnaní s Kreejčanmi,
ktorí robia so zbraňami a palcátmi tradičnejšie pohyby.
Bitka bola veľká zábava.
Je to šialené, lebo sme skoro v polovici
a je to prvýkrát, čo sme spolu v superoblekoch.
Sme oblečené ako Marvels. Je to naozaj vzrušujúce.
Čo sa týka kostýmov, inšpiráciou sú komiksy.
Pozreli sme sa na ne a spôsob, ako sa ilustrácie hýbu
a čo o tých postavách prezrádzajú,
aby sme to mohli zrealizovať.
Sú 3D, vyrobené z látky.
Dizajnérsky tím rieši…
VEDÚCI KOSTYMÉR
…ako to vo výsledku má vyzerať,
nákup správnych látok,
ich testovanie, farby, farbivá,
figuríny, zipsy, gombíky.
Robíme veci po starom, ručne, vytesávame.
KOSTYMÉR
Digitálne modelujeme, 3D tlačíme,
laserovo striháme, kde sa všetko kreslí v počítači.
Vyrábame všetky rekvizity do kostýmov,
či už časti marvelovských superoblekov
vyrobených z gumy až po vesmírne prilby, šperky, rôzne veci.
Mali sme štyri veľké dielne, okolo 170 ľudí.
Je to skoro ako veľké nákupné centrum, obchodíky veľké 27 metrov štvorcových.
Bolo tam osem až 12 rezačov
s tímami pracujúcimi na kostýmoch
a tím 20 až 30 ľudí,
ktorí kostýmy postaršovali, farbili a lepili.
Ďalší tím sa venoval vyrezávaniu kože,
tím kostýmových efektov vyrábal brnenia.
Máme tu talentovaných ľudí,
ktorí v krátkom čase veľa dokázali.
Chceli sme nájsť ženskú silu bez toho,
aby to bolo sexualizované. Malo to byť len ženské.
A pre všetkých bolo dôležité,
že máme silné postavy, ktoré si robia svoju prácu
bez akejkoľvek skrytej alebo postrannej sexuality.
Boli to ženy, ktoré boli ženami a boli silné.
Captain Marvel je neporaziteľná, takže nepotrebuje brnenie.
Nepotrebuje, aby ju niečo chránilo,
lebo to všetko dokáže sama.
Napokon sme sa dostali k niečomu, v čom dokáže pracovať,
je to pohodlné a dotvára to jej imidž.
Rovnako aj Monica.
Je to postava, ktorú ľudia už poznajú.
Takže to bol vývoj toho.
Teraz je čierno-biela.
To sme tým chceli dosiahnuť.
Lindsay bola veľmi otvorená mojim myšlienkam a nápadom
a tomu, v čom som sa cítila dobre a v čom nie.
Takže s výsledným outfitom som veľmi spokojná.
Ukážte im aj tie čižmy, všetko. Áno. Vďaka.
A malá Kamala má svoj seriál.
Takže mala kostým, ktorý sme sem preniesli.
A dostal malé vylepšenie.
Zoženieš nám niečo vhodnejšie do boja?
Akcia!
Pohyb v tomto obleku je ako cvičenie,
lebo sa toho toľko deje.
Ale je to fajn, lebo sa vysekám len tým, že ho mám na sebe.
Lebo je to ako cvičenie.
Predstavte si šaty z odporovej gumy.
Je to skvelé na ramená
a môj tréner vraví, že som vďaka tomu silnejšia.
Takže na inom nezáleží.
Oblečenie nás veľmi potešilo.
Prinieslo so sebou istý element transformácie.
Keď som celý deň vo vybíjanej koži a týchto vesmírnych čižmách,
je to vďaka tomu také skutočné.
Dar-Benn má mozog pre vedu a telo pre vojnu.
Takže to muselo byť niečo naozaj zastrašujúce
a takpovediac chytré,
lebo ju stretávame v novom bode jej kariéry vládkyne.
Ale okrem toho veľmi veľa bojuje.
Je jedna proti trom.
Takže som sa musela vedieť hýbať
a byť uveriteľná ako trénovaná vojačka.
Takže je to naozaj pekný mix vládkyne a vojačky,
na čom Lindsay Pughová, naša kostýmová dizajnérka,
odviedla skvelú prácu.
Som veľmi šťastná, že som v tomto filme
mala tento kadernícky a mejkapový tím.
Wakana Yoshiharová, ktorá mi robila vlasy,
a Chantel McDonaldová, ktorá mi robila mejkap,
sú moje superhrdinky,
lebo to bola obrovská premena.
Je to bláznivá jazda, ale zbožňujem to.
Milujem tento outfit.
Akčné kúsky sú skvelé. Fakt dobré.
Ak to môžem povedať.
Je to veľmi akčný film.
Mama mi píše: „Ako je v práci?”
A ja že: „Bojujem s mimozemšťanmi.”
To teraz robím.
Je čas.
Keď sme s Niou na začiatku riešili akčné kúsky,
chceli sme, aby všetko vyzeralo reálne.
Chcem, aby akčné kúsky vyzerali dosť realisticky…
Takže keď to vygradovalo a na oblohe sa strhli boje…
všetkému ste uverili.
Akčné kúsky sú naozaj výnimočné.
S koordinátorkou kaskadérov a režisérom druhej jednotky
som sa dohodla, že každá postava bude mať svoj vlastný štýl.
Videli sme ten vývoj počas filmu.
Ľudia chodia na veľa filmov o superhrdinoch.
Ako môžeme urobiť niečo zaujímavé,
nové.
To je moja výzva.
Máme Ms. Marvel.
Ahoj.
Máme Monicu.
Každá má inú superschopnosť.
Ja neviem lietať.
Pustošiteľka!
V tomto filme vidíte, že schopnosti,
ktoré mali, sa vyvíjajú.
Ms. Marvel práve dostala svoje schopnosti.
Spočiatku je to trochu náhodné.
Bolo to trochu neohrabané a nie veľmi elegantné.
Dokáže vytvoriť gule a uväzniť v nich Kreejčanov.
Vidíme, ako sa to na konci vyvíja.
Využíva tvrdé svetlo vo svoj prospech a na tímovú prácu.
A potom tu máme Monicu, ktorá svoje schopnosti vôbec nepoužila,
až na vedu.
Musí sa naučiť bojovať.
Musí sa naučiť lietať a podobne.
Najprv ju vidíme lietať pred domom Khanovcov.
Musíš letieť.
Musí si veriť, že vie lietať a pomôcť zachrániť Kamalu.
Je čoraz lepšia a sebavedomejšia.
Pre Teyonah bolo dôležité sledovať, ako sa postupne zlepšuje.
Takže sa pýtala: „Robím to prvýkrát?”
„Áno, prvýkrát lietaš.”
Alebo: „Nerobíš to prvýkrát, ale prvýkrát to robíš útočne.
Prvýkrát tým niekoho udieraš.”
A čo sa týka Captain Marvel, ona to robí 30 rokov.
Občas je trochu nemotorná, lebo sa nesústredí.
Možno niektoré veci berie za samozrejmé
a vidíme, ako sa to počas filmu mení.
No tak!
Captain Marvel často bojuje proti 20, 30 Kreejčanom.
Je najmocnejšia.
Tri, dva, jeden. Akcia!
Musíme ukázať ten pocit moci.
A robíme to vďaka jednému z najlepších tímov
na svete.
Daryl Andrewsová, Jo Spilhausová.
Neuveriteľne pracovitý tím.
Je to zábava.
Vidím všetky prívesy.
Pracujeme s množstvom káblov.
Máme ich skoro každý deň.
Vidíme Kreejčanov a Dar-Benn, ako lietajú kade-tade.
A keď vidíte tie scény,
všetky tie momenty sú precízne prepracované.
Riešime fyziku, skúšame triky,
nacvičujeme s chráničmi a hrubými žinenkami.
A keď sa to naučíme,
cvičíme na tenších žinenkách.
Chceme našich kaskadérov chrániť.
Super. To je Carol.
Tu oddiaľujeme.
Keď to hodí,
pokúsime sa to nasledovať.
Máme mäkkú?
Hoď ju…
Nie teraz, ale…
Peng je najlepší.
Ak ste videli Shang-Chiho, tak viete, že je úplný profík.
Neuveríte, ale bol Jet Liho dvojník.
Zawe je moja agentka.
Bolo zábavné vymyslieť nielen to, ako Ms. Marvel a Captain Marvel
a Monica bojujú,
ale aj to, ako bojujú Khanovci.
Ako budú pán a pani Khanovci
bojovať proti tým mimozemšťanom?
Akcia.
V tomto filme je veľa vizuálnych efektov.
Takmer v každom zábere je prvok vizuálnych efektov,
ale chceli sme ich urobiť prakticky.
Teraz oddiaľte kameru.
Môžete vidieť, aká vysoká je strecha.
Carol skočí a dopadne na M418.
Pri takých malých ľuďoch sme sa rozhodli použiť kaskadérskeho dvojníka.
Na skutočný kúsok máme asi 12 metrov.
Vizuálne efekty pomôžu zvýšiť rýchlosť, dokresliť prostredie,
ale kúsok je skutočný.
Aj keď lietajú, umiestnime ich na rôzne postroje, navijaky,
háky.
Vždy mi prišlo vtipné, keď všetky tri, Iman, Teyonah a Brie
viseli na kábloch.
Brie povedala: „Fajn, ideme na to.”
Teyonah: „Je to pre mňa nové.”
Bolo to vtipné,
fakt zábava, ale keďže som musela hrať
a vystrelili ma ako kanón,
trochu som sa bála, ale bolo to fajn.
A Iman sa bavila ako v zábavnom parku.
Milujem horské dráhy. Takže toto je pre mňa ideálna práca.
Vidieť rôzne reakcie bolo veľmi zábavné.
Veľmi si to užívam.
Viem, že pre Teyonah je to občas trochu ťažké.
A vidí, ako sa točím a hojdám
a hrozne sa bavím.
Je to skvelé.
Prídem do práce a len sa hrám.
Je to ako bungee jumping každý deň.
Je to skvelé. Je to sen.
Akcia.
Všetok tréning teraz uplatním,
keď ma zavesia na káble
na ramenách a stehnách.
Musíte zatnúť brucho.
Celý deň cvičíte. Je to šialené.
Ale také je byť superhrdinkou.
Je to neobratné a vyzerá to divne,
keď sme plešatí a máme na hlave divné mimozemské hroty
a bodky na tvári, je to…
Je to divné.
Ale stále sa cítite ako superhrdina.
Príprava je intenzívna.
Na prvý film som trénovala deväť mesiacov,
na druhý asi štyri mesiace.
Vedela som urobiť zhyby aj kliky na jednej ruke. Desať na oboch.
Ide o to, aby moje telo bolo čo najviac pružné a silné
a pripravené na všetko.
Keď som sem prišla,
pár týždňov som trénovala s dvojníčkou Mariou,
aby som sa naučila základy.
Boli veľmi nápomocní, trpezliví a podporovali ma.
A ako vidíte, fakt drsní.
Takže som vravela: „Bež. Urob to ty.
Nech vyzerám skvele. Urobím, čo budem môcť.” Bolo to úžasné.
Pri zmienke o kaskadéroch sa vždy rozplačem,
takže to skúsim len raz.
Netušila som, aký kľúčový je pre takýto film kaskadérsky tím.
Možno to znie naivne, ale to oni sú bijúce srdce.
Ako keď spievate v muzikáli, je to váš spôsob komunikácie.
A v týchto filmoch je spôsobom komunikácie boj.
Keď som mala prvý kaskadérsky tréning,
bála som sa, či mám dosť sily a koordinácie.
Ale nemusela som sa báť, lebo kaskadéri sú tí najmilší
a najpracovitejší ľudia.
Práve som vás spomínala.
KOORDINÁTOR BOJOVÝCH SCÉN
Nehovorila pravdu.
Toto je ten úžasný tím, o ktorom som rozprávala.
Andy Lister, Liang, Snow, Rashid Phoenix.
Toto sú Maria, Jess a Snow.
Moja dvojníčka je najlepšia.
Ako vidíte, Rashid je muž.
Zawe je krásna vysoká žena.
Tu v Anglicku nemáme veľa žien, ktoré majú 180 centimetrov.
Takže začnite trénovať na kaskadérstvo, dievčatá.
Musel nosiť veľa vypchávok na rôznych miestach.
Je vysoký a štíhly muž s nohami, pre ktoré by väčšina žien vraždila.
Zawe sa to už stalo
a potešila sa a Rasha si zamilovala.
A potom tu máme Chloe, ktorá sa tiež skvele hýbe,
ale nemôže byť naraz na dvoch miestach.
Vďaka nemu vyzerám tak dobre. A pristanú ti tie vlasy.
Ďakujem.
Niekedy sú lepšie upravené ako moje.
- To ma dosť štve. - O tom nehovor.
Na práci s vizuálnymi efektami pre Marvel je úžasné to,
že nám vždy dovolia zachytiť všetky detaily, ktoré potrebujeme.
Sú tu mačky?
Nia mala veľmi rada mačky.
Takmer v každej scéne máme živé mačky.
Bolo to zlaté.
Aj tí najväčší hundroši zo štábu sa pýtali: „Kde sú mačky?”
Zaujímavá výzva pri tvorení mačky je to,
že mnoho ľudí má mačky
a vedia, ako vyzerajú.
Možno vedľa vás jedna spáva.
Chceli sme byť čo najpresnejší.
Takže sme urobili veľmi komplikovanú mačaciu snímku,
aby sme vytvorili čo najlepšiu digitálnu mačku.
Máme tu dve Goosy.
TRÉNERKA MAČIEK
Toto je Nemo, jeden z nich. Hlavný kocúr sa volá Tango.
Máme dve, lebo obe sú dobré vo veľmi odlišných veciach.
Nemo je skôr kaskadérsky kocúr.
Rád behá a skáče.
Tango sa hýbe menej.
Robí scény, v ktorých sedí, stojí, detaily, zvláštne pohľady.
Sú dobrý tím.
Tango a Nemo sú nočná mora.
Žartujem.
Sú to najväčšie divy na pľaci.
Raz som Nii povedala: „Buď ja, alebo oni.”
- A Nia sa rozhodla. - Áno.
A to bol môj posledný deň na pľaci.
Akcia.
Vrátim ich, aby si ľudia mysleli, že naozaj pracujem.
Natáčanie s mačiatkami bolo osviežujúce, skvelé.
A hlavne neuveriteľný stres.
Boli maličké, zlaté a desivo nepredvídateľné.
Staral sa o nich celý štáb.
Každý ich musel naháňať,
ak utiekli nesprávnym smerom.
Takže naháňame mačky?
V podstate sa to stalo najväčšou scénou tohto filmu.
Rovnako ako s Goose, aj mačiatka sme nakrúcali ako zdroj.
Ale neboli tak dobre vytrénované ako naša hrdinka Goose.
Takže takmer každé mačiatko je vytvorené digitálne.
Ale v niektorých záberoch boli príliš zlaté, aby sme ich nepoužili,
a nechám na vás, či to rozoznáte.
Keď vám režisérka dáva rady
a všetci majú malé mačiatko, je to skvelý deň.
Keď nakrúcate 85 dní,
mali by ste mať zopár dní s mačiatkami.
Mám rada mačky.
Darom a výzvou tohto filmu je, že nereaguje len na rozšírenie
Filmového vesmíru Marvelu a viacero príbehov,
ale robí to trojnásobne.
Ako fanúšičke sa mi vždy páčilo,
ako Filmový vesmír Marvelu spája niekoľko žánrov naraz.
A tón filmu častokrát vychádza z postavy.
A keď máte tri takéto postavy,
máte sa s čím hrať.
Dnes sme v štúdiách na Abbey Road
a nahrávame hudbu do Marvels.
Som neskutočne poctená, že tu môžem byť.
Znie to skvele. Štúdio je skvelé. Hudobníci sú skvelí.
Mať takýto orchester
a túto kombináciu 90 hráčov, ktorí sú fenomenálni,
a mať možnosť vyjadriť svoje hudobné myšlienky je pocta.
Prišla k nám Laura Karpmanová zo seriálu Čo keby…?
pričom vzala mnoho hrdinov z celého Marvel vesmíru,
našla ich charakteristické zvuky a motívy
a spojila ich dohromady.
Čo keby…? bola skvelá príležitosť na tréning na Ms. Marvel a The Marvels.
Máme tri postavy, ktoré sa objavili v iných seriáloch.
Ms. Marvel, WandaVision
a, samozrejme, Captain Marvel.
Takže sme museli nájsť nový superhrdinský motív pre všetky tri.
Tímový motív.
Laura odviedla skvelú prácu s motívom,
ktorý si všetci pohmkávame.
Skvelý.
Občas si ho pustím v kancelárii, aby som si zatancovala.
Podľa mňa je to skvelý motív.
Smiem to povedať? Je vynikajúci.
Dvanásť francúzskych rohov, marvelovský motív, radostný, zábavný.
Náš motív pre Dar-Benn je tiež pozoruhodný.
Na ňu som použila sedem fláut vrátane kontrabasovej.
Takže je to nízky, plazivý zvuk.
Taká je podľa mňa Dar-Benn.
V tom flautovom motíve je trochu jazzu.
Lebo Dar-Benn je svojím spôsobom jazzová, však?
Má istú náladu.
Postoj, ktorý mi príde pochmúrny.
Nia mala veľa nápadov.
Prišla na každé stretnutie a aktívne sa zúčastňovala.
Strunové nástroje robia toto.
S orchestrom sme si aj trochu zaimprovizovali.
Volám to zvuková stena. Všetky elementy z motívu Dar-Benn
orchester zahral naraz.
Takže je to štruktúrovaný chaos.
Bola tomu otvorená
a páčili sa jej všetky experimenty.
Voláme to zvuková stena.
A Nia nám pomôže celé to vyformovať.
Úplne dokonalé.
Ďakujem.
Najlepšie dni našich životov! Ďakujeme!
Týždeň, ktorý sme strávili v Abbey Road, bol jeden z najlepších v mojom živote.
Boli sme ako kamaráti. Vedúce hudobníčky boli samé ženy
a trvala som na rôznorodom orchestri.
Takže sme v orchestri mali množstvo rôznych tvárí a to bolo skvelé.
Mám šťastie, že si ma v tomto svete vážia, pretože ho tak milujem.
Tri, dva, jeden…
Trochu prirýchlo. Prepáčte.
Na pľaci bolo toľko zábavy a zážitkov.
Bolo to vtipné natáčanie
s mnohými pamätnými momentami.
Božemôj!
VŠETKO NAJLEPŠIE, BRIE!
Kevin Feige, Samuel Jackson, Brie Larson, Teyonah Parris,
všetci títo úžasní ľudia mi spievali k narodeninám.
Stále si to v hlave prehrávam.
Aj torta bola dobrá.
Nebolo to ako v práci, z ktorej zdúchnete. Bol to náš život.
Bolo to ako detská hra.
Vieme sa toľko nasmiať, lebo sa máme radi.
Stalo sa mnoho vtipných vecí, ktoré vôbec nebudú znieť vtipne,
lebo napríklad niekto divne visel na kábli.
A nevedeli sme sa prestať smiať.
Je to moja vina.
Bola to zábava. Bolo to skvelé.
Mala som najlepší štáb a každý deň priniesol niečo nové.
Tento film je ako párty.
Navzájom sme sa podporovali.
Ešte jedna vec, kým sa vám prihovorí Nia.
POMOCNÝ REŽISÉR
Chcem Nii za všetkých povedať,
že je najlepšia režisérka, akú sme posledných 17 týždňov
a počas príprav mohli mať,
a želám jej veľa šťastia.
Ďakujem pekne.
Keď som túto prácu dostala, úplne ma vydesila.
Vďaka vám to však bol ten najvzrušujúcejší a najúžasnejší zážitok.
Mám vás rada. Ďakujem.
Byť na pľaci bolo skvelé.
Zo štábu sa stala rodina.
Pre každého z nás to bola srdcová záležitosť.
Nia, naša režisérka, a Mary, producentka, sa postarali o najlepšiu náladu na pľaci.
Bolo veľmi naplňujúce pracovať s takou zohratou spolupracujúcou skupinou.
Úžasné.
Najprínosnejšia na tejto produkcii
je spolupráca s hercami a štábom.
Ďakujem veľmi pekne.
Je neuveriteľná pocta pracovať s takými talentovanými ľuďmi.
Kaderníci, vizážisti, kostyméri, choreografi, všetci.
Bolo to o úroveň vyššie.
Tento film bude inšpiráciou pre mnoho ľudí a veľmi sa teším.
Je veľmi odlišný od iných filmov z Filmového vesmíru Marvelu
a je nezvyčajné
vidieť toľko drsných ľudí z rôznych etník a žien v popredí
takéhoto veľkého filmu.
Tento film udá Filmovému vesmíru Marvelu tón do budúcnosti v tom,
ako spája rôznorodé postavy
v čase a priestore
a ako to dokáže povýšiť či vylepšiť rozprávanie príbehu.
Je tu viac kozmickej komunity, či to postavy vedia alebo nie.
„To, čo hľadáš, hľadá teba.“
Okej.
Dnes je môj posledný deň.
Je to sladké a trpké zároveň.
Ešte som to nespracovala.
Táto práca bola úplne úžasná.
Ďakujem vám všetkým.
Ďakujem pekne. Ďakujem, že ste tu boli.
Vďaka, že ste sa vzdali chvíľ s rodinami, priateľmi, zvieratkami
a vašimi milovanými.
Ďakujem, že ste tomu venovali toľko času.
Všetkých si vás veľmi vážim.
Pre Carol
je na konci filmu veľký otáznik.
V srdci sa jej toho mnoho vyriešilo.
Aj v tom mojom.
Pri iných postavách som sa chcela čo najrýchlejšie vyzliecť z kostýmu,
ale pri tejto som si povedala:
„Ešte si to chvíľu nechám.”
A videla som, ako táto hviezda a symbol pre ľudí toľko znamená.
Rada by som pokračovala v tradícii, ktorej môžem byť súčasťou.
Ale zároveň chápem, že nie je len moja.
Každý si môže vziať ten plášť. A tiež som zmierená s faktom,
že prichádza nová generácia.
Na toto som sa narodila.
Prichádzajú nové tváre, noví superhrdinovia,
takže neviem, kde je Carolino miesto.
Ale môžem sa uspokojiť s faktom,
že máme úžasných ľudí,
ktorí nám pomôžu postarať sa o tento vesmír.
Vyššie, ďalej, rýchlejšie.
Preklad titulkov: Peter Sirovec